— 279 — 



efter følger en af Portrætter illustreret, meget paaskønnelsesværdig historisk 

 Oversigt over Rostrups Forgængere som Mykologer her til Lands, fra 

 Simon Paulli til Ørsted, og en Fremstilling af Phytopathologien i Danmark 

 før Rostrup, samt en af korte biografiske Notitser ledsaget. Oversigt over 

 de mange Personer, der har ydet Ridrag til Rostrups Svampeherbarium. 



Fortegnelsen, som fylder godt 500 Sider, omfatter 3324 Arter, et 

 Tal, som vidner om, at vort Land er forholdsvis godt undersøgt i myko- 

 logisk Henseende. Dog maa der tages en Reservation med Hensyn til 

 enkelte Arter, der ikke kan regnes som hjemmehørende i Danmark, som 

 f. Eks. flere paa tropiske o. a. Væksthusplanter fundne Snyltesvampe og 

 den i Kefir fundne Saccharomyces fragilis. Rogen er illustreret med en 

 Del Tekstbilleder og med 9 Tavler gengivende Tegninger udførte af Mag. 

 O. Rostrup og fremstillende adskillige Arter, der ikke har været afbildede 

 før, deriblandt nogle nye. Dette Afsnit indeholder fuldstændige Lokalitets- 

 fortegnelser for alle Arter undtagen de alier almindeligste. Tillige inde- 

 holder det Remærkninger om adskillige Arter, særlig indenfor saadanne 

 Grupper, som Forf. selv har syslet med, og der opstilles flere nye Arter. 

 Det er rimeligt, hvor det drejer sig om en saa omfattende og artsrig 

 Gruppe som Svampene, at Forf. ikke paa alle Omraader har kunnet udøve 

 en saadan Kritik, som et mere indgaaende Studium vilde føre med sig, 

 og Specialister vil vel nok finde adskilligt at udsætte paa Enkeltheder. 

 Af saglige Remærkninger skal her kun gøres den, at Tulasnella urigtigt 

 er opført under Auriculariales, skønt den har udelte Rasidier. I formel 

 Henseende maa der indvendes, at Korrekturen ikke er helt omhyggelig, 

 og at der hist og her findes sproglige Mangler; saaledes staar S. 42 

 posthuman for posthumous. Personnavne er ikke altid korrekt stavede; 

 saaledes skriver Forf. fejlagtigt He/berg, Fe/lberg, K/ærskov, Rützo^ø, og 

 i Stednavne skrives konsekvent Fredrik. Selv om der nu ogsaa ved nærmere 

 Prøvelse skulde vise sig at være en Del saglige Mangler ved Rogen, maa man 

 dog paaskønne det store Arbejde der her er udrettet; der er skabt et 

 værdifuldt Grundlag for en fremtidig større dansk Mykologi, et Grundlag, 

 som i de fleste Tilfælde lader sig kontrollere ved Undersøgelse af Sam- 

 lingens Eksemplarer. L. K. R. 



E. Issler : Der Pflanzenbestand der Wiesen und Weiden des hinteren Mün- 

 ster- und Kaysersbergertals. Strassburger Verlagsanstalt Filiale Colmar. 1913. 



Denne Afhandling indeholder en økologisk Rehandling af Plante- 

 væksten i en Del af Vogeserne (Elsass), idet dog Skovene og Agerlandet 

 ikke er medtagne. Den har hovedsagelig lokal Interesse og er skrevet 

 ud fra et botanisk Standpunkt, men med landbrugspraktiske Formaal for 

 Øje, idet Forf. med Rette gør opmærksom paa, at medens Landbru- 

 geren søger at holde sine Kornagre fri for Ukrudt eller i alt Fald har 

 Øjet aabent for Ukrudtets Skadelighed, er det knap nok gaaet op for ham, 

 at der ogsaa kan være Tale om Ukrudt paa Græsmarker og -Enge, og 

 Forudsætningen for, at han kan vinde en Forstaaelse heraf, er, at han 

 kender sine Græsarealers botaniske Restanddele. Stebler og Schröters 

 indgaaende Undersøgelser over Schweiz's græsklædte Arter har øjensynlig 

 været Forbillede for Forf. s Undersøgelser, som først behandler Vegeta- 

 tionens ydre Kaar (Landets Religgenhed, Jordbund og Klima) og dernæst 

 beskriver de forskellige Typer paa „Wiesen" og „Weiden". Endvidere 



